IX 



haanden har vi maattet holde op, fordi vi ikke har kunnet skaffe 

 Plads nok, altsaa ikke Penge nok, for Plads maa der til, og Pladsen 

 er dyr. Saa har vi da maattet holde os til andres Samlinger og 

 da først og fremmest til de offentlige. Selv om en Samling kun 

 spænder over et lille Omraade, kan den optage Pladsen i el helt 

 Hus. En ideelt anlagt Fuglesamling f. Eks. kunde jeg tænke mig 

 arrangeret i Værelser, hvis hele Udstyr foruden store, brede 

 Arbejdsborde og andre Selvfølgeligheder hovedsagelig bestod af 

 mørke Vægskabe med Skuffer og Hylder. Heri vilde man saa finde 

 Skind, Knogler og Spritpræparater, og et saadant Museum vilde til- 

 tale den. der kender den levende Natur og som i stille Timer 

 vil trække sig tilbage til Museet for ud fra dets Suiter og Udvik- 

 lingsrækker og ved Hjælp af Scalpel, Pincet, Microskop o. s. v. gen- 

 nem en Undersøgelse af de døde Kroppe vil efterforske Livets 

 Hemmeligheder. Her sidder han og danner sig det Kundskabens 

 Taarn, fra hvis Tinder han skaffer sig et Udsyn over Tilværelsen. 



Men før den, der ikke specielt er Zoolog, ind i dette Museum, 

 og han vil kede sig jammerligt. Han forstaar ikke, hvortil de mange 

 Skind af een og samme Dyreart, de mange for hans Øjne ganske 

 ens Knogler og alt det andet skal nytte. Han mangler Forudsæt- 

 ninger for at kunne bruge sligt til sin Kundskabs-Forøgelse; han 

 vil finde sig langt bedre tilpas i et Museum, i hvilket Dyrene staar 

 i udstoppet Tilstand i Glasskabe og -Montrer. Et saadant Museum 

 byder ham noget, der behager Øjet; han opfatter let Størrelses- og 

 Farveforhold, det Habituelle optager ham, det stiller ikke for store 

 Krav til hans Opfattelsesevne og Kundskabsomraade. Han ser her 

 fremvist den Side af Naturen, han er i Stand til at opfatte. Det, 

 vi i Aften vil fæste Opmærksomheden paa, er netop det, at til de 

 forskellige Udviklingstrin kræves der forskelligartede Museer. 



Vil man opdrage nogen, maa man gaa ind i hans Begrebssfære, 

 og dér maa man finde Interessefelter, som man giver sig til at be- 

 arbejde paa en saadan Maade, at de udvides og efterhaanden kan 

 indgaa som Led i en større og helt ny Begrebssfære. Et af Kende- 

 tegnene paa den dygtige Lærer er dette: Han behandler eet og 

 samme Stof med frugtbart Udbytte men paa meget forskelligartede 

 Maader eftersom han taler til store eller til smaa. I Gloseforraad, 

 Ordvalg, Sætningsbygning og Begrebsindvirkning retter han sig efter 

 de forskellige Alderstrins aandelige Standpunkt. 



Samfundets Ledere fungerer som Lærere for Samfundets brede 

 Lag, og et af Læremidlerne er Museerne; men den sædvanlige Slags 

 er indrettet paa en Basis, der ligger højt over den store Mængdes 

 Begreber og Kundskaber. 



Universitetets zoologiske Museum har dels en mere udadvendt 

 Side, den, som vi iagttager ved at studere, hvad der staar fremme 

 i Skabe og Montrer deroppe, og dels en mere indadvendt, den, som 

 kun de faar at se. der er saa lykkelige, at de faar Lov til at faa 

 frem, hvad der er gemt i Skabene og de hemmelighedsfulde Skuffer 

 og Gemmer, som vi andre kun kender udefra. Saaledes bør det 



